
[bookmark: TextBodyBegin]Europski parlament,
–	uzimajući u obzir zahtjev za ukidanje imuniteta Fulviju Martusciellu, zaprimljen u pismu Belgijske savezne javne službe za vanjske poslove, vanjsku trgovinu i razvojnu suradnju od 6. svibnja 2025., kojim se dostavlja zahtjev Ureda belgijskog saveznog tužitelja od 16. travnja 2025. u vezi s kaznenim postupkom koji će se pokrenuti protiv Fulvija Martusciella, a koji je objavljen u Parlamentu 21. svibnja 2025.,
–	uzimajući u obzir saslušanje Fulvija Martusciella 24. ožujka 2026. u skladu s člankom 9. stavkom 6. Poslovnika,
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019.[footnoteRef:2], [2:  	Presuda Suda od 21. listopada 2008., Marra / De Gregorio i Clemente, C 200/07 i C-201/07, ECLI:EU:C:2008:579; presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; presuda Suda od 6. rujna 2011., Patriciello, C 163/10, ECLI:EU:C:2011:543; presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23; presuda Suda od 19. prosinca 2019., Junqueras Vies, C-502/19, ECLI:EU:C:2019:1115.] 

–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A10‑0154/2026),
[bookmark: _Hlk223949138][bookmark: _Hlk210982066]A.	budući da je 6. svibnja 2025. Savezna javna služba za vanjske poslove, vanjsku trgovinu i razvojnu suradnju proslijedila zahtjev saveznog tužitelja od 16. travnja 2025. za ukidanje imuniteta zastupniku u Europskom parlamentu Fulviju Martusciellu, izabranom u Italiji, u vezi s kaznenim postupkom koji će se protiv njega pokrenuti za navodnu korupciju;
[bookmark: _Hlk223949179]B.	budući da su u okviru opsežne istrage o društvu Huawei navodno prikupljeni ozbiljni dokazi o postojanju zločinačke organizacije čija je svrha navodno bila utjecati na odluke institucija Unije korumpiranjem zastupnika u Europskom parlamentu; budući da se čini da je ta istraga razotkrila nekoliko navodnih koruptivnih radnji za koje se pretpostavlja da su se redovito odvijale od 2021. do 2024.; budući da je ta korupcija navodno poprimala različite oblike, uključujući pozivanje zastupnika u Europskom parlamentu na događanja pod pokroviteljstvom Huaweija, navodno tražeći zauzvrat zauzimanje političkih stajališta u korist tog društva, te prekomjerno darivanje kao što su troškovi hrane i putovanja ili učestalo pozivanje na nogometne utakmice izvan okvira Europskog parlamenta;
[bookmark: _Hlk223949214]C.	budući da je, prema zahtjevu za ukidanje imuniteta, nekoliko zastupnika u Europskom parlamentu u veljači 2021. poslalo pismo trima povjerenicima kako bi utjecali na politiku Unije o uvođenju 5G mreža u Europi, posebno u vezi s potporom društvima izvan Unije kao što je Huawei; budući da se čini da je istragom utvrđen jasan put od nastanka tog pisma do njegova slanja, učinka i načina na koje je unovčeno, čime se naizgled potvrđuje da je pismo bilo dio postupka koji je nadilazio ostvarivanje utjecaja ili lobiranje, već je navodno bio dio koruptivnog dogovora; budući da se tvrdi da je glavni zagovornik sastavljanja tog pisma bio Fulvio Martusciello, koji je njegov prvi potpisnik i koji je navodno preko složenih financijskih kanala, čija je svrha bila prikrivanje navodnog dogovora, bio plaćen za koruptivno postupanje u okviru izvršavanja svojeg političkog utjecaja;
D.	budući da se također tvrdi da je Fulvio Martusciello aktivno sudjelovao u promicanju interesa Huaweija, potencijalno u okviru navodnog koruptivnog dogovora, podnošenjem amandmana na nacrt rezolucije o politici tržišnog natjecanja Unije, za koje se čini da su formulirani u interesu Huaweija, a sastavljeni su između siječnja 2021. i ožujka 2021., odnosno u istom razdoblju kada je sastavljeno i poslano pismo iz uvodne izjave C., te olakšavanjem sudjelovanja studenata iz njegove izborne jedinice u Akademiji Huawei kako bi pridobio glasove za svoj ponovni izbor u Parlament;
[bookmark: _Hlk223949297]E.	budući da je Fulvio Martusciello bio ponovno izabran u Europski parlament na europskim izborima u lipnju 2024. te da je stoga u vrijeme navodnog počinjenja kaznenog djela bio zastupnik u Europskom parlamentu;
F.	budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženikom[footnoteRef:3]; [3:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266.] 

G.	budući da je svrha zastupničkog imuniteta propisanog Protokolom br. 7 o povlasticama i imunitetima Europske unije zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od tih dužnosti ne mogu odvojiti;
H.	budući da parlamentarni imunitet u skladu s člankom 5. stavkom 2. Poslovnika Europskog parlamenta nije osobna povlastica zastupnika već jamstvo neovisnosti Parlamenta kao cjeline i njegovih zastupnika;
I.	budući da se u članku 8. Protokola br. 7 o povlasticama i imunitetima Europske unije utvrđuje da zastupnici u Europskom parlamentu ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasovanja pri obnašanju svojih dužnosti; budući da se navodno kazneno djelo ne odnosi na izraženo mišljenje ili glasovanje Fulvija Martusciella u okviru obnašanja njegovih dužnosti u smislu članka 8. tog protokola;
J.	budući da se u članku 9. prvom stavku točki (b) Protokola br. 7 o povlasticama i imunitetima Europske unije navodi da, tijekom zasjedanja Europskog parlamenta, njegovi zastupnici uživaju, na državnom području bilo koje države članice koja nije njihova, imunitet od svake mjere zadržavanja i od sudskih postupaka;
[bookmark: _Hlk228970940]K.	budući da se istraga odnosila na brojne osobe, ne samo na Fulvija Martusciella; budući da se čini da je zahtjev za ukidanje imuniteta Fulviju Martusciellu dio iz šire istrage navodnih koruptivnih radnji te da nije usmjeren na njegovu političku aktivnost; budući da Parlament nije utvrdio da postoji fumus persecutionis, što znači da se ne čini se da je postupak pokrenut s namjerom nanošenja štete političkoj aktivnosti Fulvija Martusciella kao zastupnika u Europskom parlamentu, a time i neovisnosti Parlamenta;
1.	odlučuje ukinuti imunitet Fulviju Martusciellu;
2.	nalaže svojoj predsjednici da ovu Odluku i izvješće nadležnog odbora odmah proslijedi nadležnim tijelima Kraljevine Belgije i Fulviju Martusciellu.

